  Виталий Пронин Понино муниципал кылдытэтын турнаськонъя вожвылъяськон ортчытӥзы. Муниципал кылдытэтэн кивалтӥсь Нина Дзюина верамъя, отчы 9 мурт пыриськиз. Турнаськисьёс понна азьло ик нимысьтыз участокъёс дасяллям. Учкисьёс но дунъясьёс вожвылъяськонэ пыриськисьёслэсь ӝог но чебер турнаськыны быгатэмзэс чаклазы. 2-тӥ но 3-тӥ инты басьтӥзы Дмитрий Козачук но Николай Кашин, нош вормиз Нагорной ульчалэн старостаез Галина Ворончихина. Солы сётэмын валтӥсь кузьым — кролик. Ужрад бере ваньзы арбуз сиизы но турынэн чай юизы. УД Теги: Глазовёрос  